10
Nuh nea upu nea momou
1 Areini sahoro Nuh ne hehuka nea upu momou nanao. Nuh ne hehuka mo, Sem, Yafet runa Ham. Waene erekaisunu suka, oyo tonso osusu haha no hehuka hanaia.
Yafet ne hehuka
2 Yafet ne hehuka mo,
Gomer, Magog, Madai, Yawan, Tubal, Mesekh runa Tiras.
3 Gomer nea upu momou sahoro orueso pan:
Askenas, Rifat runa Togarma.
4 Yawan nea upu momou sahoro orueso pan:
Elisa, Tarsis, nusa Siprus runa Rodes. 5 Sio rei sahoro noa upu momou orueso pena nusau. Orueso pena nua nusua. Reiso sio rei pusiso sahoro Yafet nea upu momou. Orueso pena ruao no niana. Pena niana waron no sou sakakau.
Ham ne hehuka
6 Ham nea upu momou mo,
sio Kus, Mesir, Libia runa sio Kanaan.
7 Kus nea upu momou mo,
sio Seba, Hawila, Sabta, Raema runa sio Sabtekha.
Raema nea upu momou mo,
sio Syeba runa sio Dedan.
8 Kus anai hanaie isa nanai Nimrod. Ia sahoro iahita iake inesi sio pusiso mai tuniai reini. 9 Yahweh iakahaiki na iakaohu iake inesi sio pusiso. Reiso sio oasau. Oahata, “Uainisi na Yahweh iunaya akaohu iake sani Nimrod.” 10 Mataanoe Nimrod irime Babel, Erekh runa Akad. Kotau tonu rai waropan otoe Babilonia. 11 On pan Babilonia ieui na poe otoe Asyur. Hoka poe oyo iapuoo kotau Niniwe, Rehobot-Ir, Kalah 12 runa Resen. Resen wani kua Niniwe runa Kalah uare tihue. Kota rei mo, kota mainae.
13 Mesir nea upu momou mo,
sio Lidia, Anamim, Lehabim, Naftuhim, 14 Patrusim, Kasluhim runa sio Kaftorim. Sio Kasluhim noa upu momou tau sio Pilistin.
15 Kanaan ne hehuka mo,
Sidon, ia manaonete, runa Het, ia muie. 16 Kanaan iae nea upu momou tau sio Yebusi, Amori, Girgasi, 17 Hewi, Arki, Sini, 18 Arwadi, Semari runa sio Hamati.
Kanaan nea upu momou rei orue osama-samaso ohainau umau. 19 Reiso no tihua rai nene nenena hainau, on pan Sidon ereeu na poe Gerar erehokai haineke Gasa. Hae napi ranie matae eresaa nanie ereeu na ria Sodom, Gomora, Adma runa Seboim, rotu-tu haineke Lasa.
20 Sio rei sahoro Ham nea upu momou. Orue sakakau niana, sakakau sou.
Sem ne hehuka
21 Sem wanin tau Yafet. Sem sahoro nea upu momou sio Ibrani.
22 Sem ne hehuka mo,
Elam, Asyur, Arpakhsad, Lud runa Aram.
23 Aram nea upu momou mo,
sio Us, Hul, Geter runa sio Mas.
24 Arpakhsad isusu Selah.
Selah isusu Eber.
25 Eber isusu anai hanaia ua.
Ia manaonete nanai Peleg. Tea mo, tau ne naene sio pusiso mai tuniai reini osama-samaso pena niana. Peleg nene nohue, “Osama-samaso”. Ia muie nanai Yoktan.
26 Yoktan nea upu momou mo,
sio Almodad, Selef, Hasar-Mawet, Yerah, 27 Hadoram, Usel, Dikla, 28 Obal, Abimael, Syeba, 29 Ofir, Hawila runa sio Yobab. Sio rei pusiso sahoro Yoktan nea upu momou.
30 No tihue wani orueso tanui reimo hekani on nau Mesa ereeu rotu-tu ria Sefar. Sefar areimo, waria pupua napi ranie matae eresaa.
31 Sio rei pusiso, Sem nea upu momou. Orue sakakau otoa, sakakau niana, sakakau sou.
32 Sio rei pusiso utuso sahoro Nuh nea upu momou. Niane osa ereeu mai niane osa. Ipane osa ereeu mai ipane osa. Sio rei pusiso utuso sahoro Nuh nea upu momou. Reiso waene eresaa suka, samatoro sio rei pusiso orati sio niana-niana mai tuniai reini pusiki.